હિંમતનગરમાંથી ધો.૧૦ પાસ કરીને ધો.૧૨ સાયન્સના અભ્યાસ માટે અમદાવાદ આવેલા મહંમદ અનસનો ઓલ ઇન્ડિયામાં ૨૬મો રેંક આવ્યો છે. મહંમદ અનસ કહે છે મારા પપ્પાના મામા ડોક્ટર છે. મારા પપ્પા સી.એ. છે. મને પહેલાથી જ બાયોલોજીમાં રસ હોવાથી ડોક્ટર બનવાનું પસંદ કર્યું હતું. ભવિષ્યમાં એમબીબીએસ થઇને સર્જન થ‌વું છે. હું રોજ ૬થી ૭ કલાક વાંચન કરતો હતો. નીટ પાસ થવા માટે ફિઝિક્સ-કેમેસ્ટ્રીમાં પ્રેક્ટિસ જરૂરી છે પણ બાયોલોજી વિષય વાંચીને તૈયાર કરવો પડે છે.